section_heading: Studijski programi
paragraph_text: Diplomski studij koncipiran je na način da involvira i uključuje studente na individualan način i upoznaje ih s najnovijim tehnikama i vještinama gdje je izrazito jaka značajka kreativnost koja se temelji na kulturi jer je ona u mogućnosti generirati nečije emocije, vrijednosti i vizije. Njegova teorijska utemeljenost predloženog, ali i praktična potreba, zbog navedenih novih trendova i načina života uzima kao temelj ponašanje potrošača, u ovom slučaju konzumenta iskustva. Studenti će za vrijeme diplomskog studija steći potrebne kompetencije kako bi prije svega turističku destinaciju, ali i druge aktere u industriji turizma i zabave učinili različitima i poželjnijima na turističkoj sceni. Model studija sa svojim kolegijima i praksom slijedi proces kreiranja iskustva i doživljaja kroz četiri osnovne razine, a to su proizvođač, proizvodnja, ponuda (proizvod) i rezultat (iskustvo i doživljaj).